ประจำเดือนครั้งล่าสุดวันที่30ตุลาคม มีเพศสัมพันธ์กับแฟนวันที่23พฤศจิกายน ตอนประมาณตี1 และมีอีกวันที่24ตอนประมาณ 6โมงเย็น มีอีกวันที่26 2รอบ แต่มีการล้าง ทำความสะอาด และปัสสาวะออกมาแล้ว ก่อนมีรอบ2 ไม่ได้ใส่ถุงยาง หลั่งนอก จะท้องไหมคะ ต้องทานยาคุมไหม
สวัสดีค่ะ การมีเพศสัมพันธ์ในวันที่ 23 และ 24 พ.ย. หากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์ในวันที่ 26 พ.ย. หากในรอบที่ 2 ไม่ได้ใส่ถุงยางอนามัย และใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ค่ะสำหรับการทานยาคุมฉุกเฉินเพื่อป้องกันการตั้งครรภ์นั้น เนื่องจากเลย 72 ชั่วโมงนับจากวันแรกที่ได้มีเพศสัมพันธ์ไป ยาคุมฉุกเฉินก็จะไม่สามาถช่วยป้องกันการตั้งครรภ์ได้แล้ว แต่ก็อาจยังช่วยป้องกันการตั้งครรภ์จากการมีเพศสัมพันธ์ในวันที่ 24 และ 26 ได้ โดยจะช่วยป้องกันการตั้งครรภ์ได้ประมาณ 58%-85%ดังนั้น หากปกติมีระยะห่างระหว่างรอบประจำเดือนที่สม่ำเสมอไม่เกิน 30 วัน และคาดว่าประจำเดือนจะมาภายในวันที่ 30 พ.ย. ก็อาจไม่จำเป็นต้องทานยาคุมฉุกเฉินก็ได้ เพราะถือว่าได้มีเพศสัมพันธ์ในระยะปลอดภัย แต่หากไม่แน่ใจ ก็อาจพิจารณาทานยาคุมฉุกเฉินไป แต่เมื่อทานยาไปแล้ว ประจำเดือนก็ย่อมจะเลื่อนออกไปค่ะ